**La Golgota**

*Danab*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De n-ai fi Doamne-n viaţa mea,

De unde bucurie,

De unde oare, pot avea,

Când vin şi plâng la Golgota

Cu lacrimile-o mie?

De n-ai fi Tu în viaţa mea,

De unde-atâta Pace,

De unde oare,pot avea ?

Dar Tu îmi spui că-n Golgota

Cel rău, n-are ce-mi face!

De n-ai fi Doamne-n viaţa mea,

O, cine, Fericirea

Prin Duhul Tău îmi poate da?

Dar Tu mă duci la Golgota

Şi îmi arăţi Iubirea,

Care s-a frânt pe cruce sus

În focul rugăciunii..

C-ai mijlocit, şi-ai fost străpuns

De spinii grei.. o scump Isus,

Purtând păcatul lumii!

Îţi cânt Iubirea! Mă-nfior..

Şi-ţi mulţumesc Părinte,

Că-n inimă mi-ai pus un dor

De Tine, Sfânt Mântuitor,

Şi cerurile sfinte..

19.09.2017